rejauldu/bengali-wikipedia huggingface dataset:
মুহাম্মদ মিয়া দেওবন্দি (১৯০৩ — ১৯৭৫) ( উর্দু :   محمد میاں دیوبندی ) ছিলেন একজন ভারতীয় সুন্নি ইসলামী পণ্ডিত এবং ভারতের স্বাধীনতা আন্দোলনের নেতা। তিনি হুসেন আহমদ মাদানির শিষ্য এবং উর্দুতে ইতিহাসের  বই লিখার জন্য বিখ্যাত। তিনি ইদারা মাবাহিছে ফিকহিয়্যাহের প্রতিষ্ঠাতা।   জন্ম ও শিক্ষা  মুহাম্মদ মিয়া দেওবন্দের রিজভী সৈয়দ পরিবারে ১৯০৩ সালের ৪ অক্টোবর বুলন্দশহরে জন্মগ্রহণ করেন। তিনি বাড়িতে পড়াশোনা শুরু করেন এবং মুজাফফর নগরের এক গৃহশিক্ষকের কাছ থেকে কুরআন শিক্ষা করেন। তিনি ১৯১২/১৯১৩ -তে দারুল উলুম দেওবন্দের ফার্সি শ্রেণিতে ভর্তি হন এবং ১৯২৫ সালে দারুল উলুম দেওবন্দ থেকে স্নাতক সমাপ্ত করেন। তার শিক্ষকদের মধ্যে রয়েছেন: আনোয়ার শাহ কাশ্মীরি এবং ইজাজ আলী আমরুহী।  তিনি হুসেন আহমদ মাদানির শিষ্য ছিলেন।   পেশা  মুহাম্মদ মিয়া বিহারে শিক্ষাদানের মাধ্যমে তার  কর্মজীবনের সূূূূচনা করেন। তারপরে তিনি জামিয়া কাসেমিয়া মাদ্রাসা, শাহী মোরাদাবাদে দীর্ঘদিন মুুফতি হিসেবে দায়িত্ব পালন করেন। তিনি জমিয়তে উলামায়ে হিন্দ- এর সংগঠক হিসাবে নিযুক্ত হন এবং এক বছরের জন্য এর প্রধান সংগঠক হিসাবেও দায়িত্ব পালন করেন। জীবনের শেষদিকে তিনি দিল্লির মাদ্রাসা আমিনিয়ায় শায়খুল হাদিস এবং ইদারা মাবিহিত-ই-ফিকহিয়াহ সাধারণ সম্পাদক হিসাবে দায়িত্ব পালন করেছিলেন। তিনি ১৯৫০ সালে দারুল উলূম দেওবন্দের মজলিসে শুরার সদস্য মনোনীত হন।  তার ছাত্রদের মধ্যে রয়েছে মুফতি মাহমুদ, আছার মোবারকপুরী এবং আসির আদ্রাবি।   মৃত্যু এবং উত্তরাধিকার  মুহম্মদ মিয়া ৭২ বছর বয়সে ১৯৭৫ সালের ২২ অক্টোবর দিল্লিতে মারা যান। ঐতিহাসিক রচনার জন্য তাঁকে মুআরিখ-ই-মিল্লাত হিসাবে উল্লেখ করা হয়। তাঁর অনুসারীরা তাকে সাইয়্যেদুল মিল্লাত হিসাবে উল্লেখ করেন।   সাহিত্য কর্ম  মুহাম্মদ মিয়ার রচনাগুলির মধ্যে রয়েছে:  সীরাতে মুবারাকাহ মুহাম্মদ রাসুলুল্লাহ উলামায়ে হিন্দ কা শানদার মাযী  আহদ-ই-জারিন আরআর মিসালি হুকুমাতে  দ্বীন    আসিরানে মাল্টা   মিশকাত আল-আতার    ইমাম শাহ আবদুল আজিজ আফকার-ও-খিদমত    পানিপথ ও বুজুরগান-পানিপত    জমিয়তে উলামা-ই-হিন্দ কেয়া হ্যায়?   শাওয়াহিদে-তাকাদ্দুস  তারিখুল ইসলাম  মুহাম্মদুল্লাহ কাসেমি রচিত তেহরিক রেশমি রুমাল (ইংরেজিতে অনুবাদে রেশম চিঠি আন্দোলন )।   উলামা-ই-হিন্দ কা শানদার মাযী (২ খণ্ড)   ওয়ালিউল্লাহি তেহরিক    আরও দেখুন   মুফতি মাহমুদ   দারুল উলুম দেওবন্দ  দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৯৭৫-এ মৃত্যু বিষয়শ্রেণী:১৯০৩-এ জন্ম বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:ভারতীয় ইতিহাসবিদ বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:ভারতীয় মুসলিম বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:জমিয়ত উলামায়ে হিন্দের সাধারণ সম্পাদক বিষয়শ্রেণী:আনোয়ার শাহ কাশ্মীরির ছাত্র বিষয়শ্রেণী:দেওবন্দের ব্যক্তি বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:মুহাম্মাদের জীবনীগ্রন্থ লেখক
পরশুরাম হলেন একজন ভারতীয় চলচ্চিত্র পরিচালক এবং চিত্রনাট্যকার যিনি তেলুগু চলচ্চিত্রে কাজ করেন। পরশুরাম চলচ্চিত্র জগতে তাঁর খুড়তুতো ভাই পুরী জগন্নাথ এবং পরে ভাস্করের সহকারী পরিচালক হিসেবে তাঁর কর্মজীবন শুরু করেছিলেন। ২০০৮ সালে যুবাথা ছবির মাধ্যমে পরিচালক হিসেবে আত্মপ্রকাশ করেন তিনি। এরপর, তিনি অঞ্জনেয়ুলু (২০০৯), সোলো (২০১১), শ্রীরাস্তু সুভামস্তু (২০১৬), গীতা গোবিন্দম (২০১৮) এবং সরকারু ভারি পাতা (২০২২) এর মতো চলচ্চিত্র পরিচালনা করেন।  তথ্যসূত্র   বিষয়শ্রেণী:বিশাখাপত্তনম জেলার ব্যক্তি বিষয়শ্রেণী:অন্ধ্রপ্রদেশের চলচ্চিত্র পরিচালক বিষয়শ্রেণী:তেলুগু চলচ্চিত্র পরিচালক বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:ভারতীয় পুরুষ চিত্রনাট্যকার
alt=The Indian painter Raja Ravi Verma made an oleographic print of Vasantasena depicting her the way she has been described in the play Mṛcchakaṭika. She is portrayed as a rich, beautiful and fine lady.|ডান|থাম্ব|307x307পিক্সেল| রাজা রবি বর্মার একটি অলিওগ্রাফিক মুদ্রণ যেখানে মৃচ্ছকটিকা নাটকের নায়ক বসন্তসেনকে চিত্রিত করা হয়েছেবসন্তসেনা (খ্রিস্টপূর্ব পঞ্চম শতাব্দী) প্রাচীন ভারতীয় সাহিত্য অনুসারে উজ্জয়িনীর একজন গণিকা ছিলেন, যিনি গান, নৃত্য, কবিতা এবং দরবার করার পাশাপাশি তার সৌন্দর্যের মতো বিভিন্ন শিল্পের সূক্ষ্মতার কারণে খ্যাতি এবং সমৃদ্ধি অর্জন করেছিলেন। তিনি শূদ্রক রচিত সংস্কৃত নাটক মৃচ্ছকাটিকা (দ্য লিটল ক্লে কার্ট) এর মহিলা নায়ক।  .. ডান|থাম্ব|252x252পিক্সেল| দিল্লির জাতীয় জাদুঘরে বসন্তসেনার ভাস্কর্য রাখা হয়েছে   তথ্যসূত্র   বিষয়শ্রেণী:ভারতে পতিতাবৃত্তি বিষয়শ্রেণী:ভারতীয় গণিকা বিষয়শ্রেণী:কাল্পনিক ভারতীয় ব্যক্তি বিষয়শ্রেণী:সংস্কৃত নাটক বিষয়শ্রেণী:ভারতীয় নাটক
থাম্ব|রেল প্রতিমন্ত্রী শ্রী রাজেন গোহাইন মিজোরামের আইজলে সাইরং-এ বৈরাবি-সাইরং নতুন লাইন প্রকল্পের সাইরং স্টেশন ভবনের ভিত্তিপ্রস্তর স্থাপন অনুষ্ঠানে সমাবেশে বক্তব্য রাখছেন সাইরাং () ভারতের মিজোরাম রাজ্যের আইজল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ২১০ মিটার (৬৮৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাইরাং শহরের জনসংখ্যা হল ৫০৩৬ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৮২%, । পুরুষদের মধ্যে সাক্ষরতার হার ৮৫%, এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে সাইরাং এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মিজোরামের শহর
থাম্ব|সিঙ্গাপুরে বৌদ্ধধর্মের একটি ধর্মীয় প্রতিষ্ঠান সিঙ্গাপুরে বৌদ্ধধর্ম হল সিঙ্গাপুরের বৃহত্তম ধর্ম, যা ২০২০ সালের হিসাবে জনসংখ্যার প্রায় ৩৫% দ্বারা অনুশীলন করা হয়।  2015 সালে, 3,276,190 জন সিঙ্গাপুরবাসীর মধ্যে জরিপ করা হয়েছে, তাদের মধ্যে 1,087,995 (33.21%) নিজেদের বৌদ্ধ বলে পরিচয় দিয়েছে।   সিঙ্গাপুরে বৌদ্ধধর্মের সূচনা হয়েছিল মূলত বিগত শতাব্দীতে সারা বিশ্বের অভিবাসীদের দ্বারা, বিশেষ করে জাতিগত চীনা লোকেরা। সিঙ্গাপুরে বৌদ্ধধর্মের প্রথম নথিভুক্ত ইতিহাসগুলি এশিয়ার বিভিন্ন অংশ থেকে আসা বসতি স্থাপনকারীদের দ্বারা নির্মিত থিয়ান হক কেং এবং জিন লং সি মন্দিরের মতো প্রাথমিক মঠ এবং মন্দিরগুলিতে লক্ষ্য করা যায়।  সিঙ্গাপুরে বিভিন্ন ধরনের বৌদ্ধ সংগঠন রয়েছে, যেখানে সিঙ্গাপুর বৌদ্ধ ফেডারেশনের মতো আরও প্রধান কর্তৃপক্ষ প্রতিষ্ঠিত হয়েছে।  ইতিহাস  একটি ব্রিটিশ বাণিজ্য বন্দর এবং ঔপনিবেশিক রাষ্ট্র হিসেবে সিঙ্গাপুরের ঐতিহাসিক মর্যাদা, সেইসাথে দ্বিতীয় বিশ্বযুদ্ধের সময় জাপানি ঔপনিবেশিক শাসনের একটি সংক্ষিপ্ত সময়ের প্রেক্ষিতে, শতাব্দী ধরে বিশ্বজুড়ে বিভিন্ন বৌদ্ধ বংশ ধীরে ধীরে দ্বীপে আবির্ভূত হয়েছে। তারা ত্রিপিটকের জাপানি এবং পশ্চিমী ব্যাখ্যা অন্তর্ভুক্ত করে, যদিও স্থানীয়ভাবে উল্লেখযোগ্য উপস্থিতি রয়েছে তাদের উত্স ঐতিহাসিক দক্ষিণ-পূর্ব এবং পূর্ব এশিয়ার রাজ্যে।  তথ্যসূত্র   বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:এশিয়ায় বৌদ্ধধর্ম বিষয়শ্রেণী:বৌদ্ধধর্ম বিষয়শ্রেণী:সিঙ্গাপুর বিষয়শ্রেণী:সিঙ্গাপুরে ধর্ম
thumb|upright=1.5|দ্য দোলান টুইন্স ইথান এবং গ্রেসন দোলান (জন্ম ডিসেম্বর ১৬, ১৯৯৯), সাধারণভাবে দ্য দোলান টুইন্স নামে পরিচিত, একটি মার্কিন হাস্যরস দল, যারা ২০১৩ সালের মে মাসে ভিডিও শেয়ার ভিত্তিক সামাজিক গণমাধ্যম অ্যাপ  ভাইন দ্বারা জনপ্রিয়তার কাতারে আসেন। তারা ২০১৫ সাল থেকে বর্তমান পর্যন্ত মার্কিন গণমাধ্যম বিনোদনপ্রদানকারী প্রতিষ্ঠান অসামনেসটিভির সাথে চুক্তিবদ্ধ।   যমজদ্বয়, মার্কিন যুক্তরাষ্ট্রের নিউ জার্সি রাজ্যের লং ভ্যালি থেকে আগত, যেটি নিউ জার্সি রাজ্যের ওয়াশিংটন পৌরসভার মরিস ভূখণ্ডর একটি অংশ। Whitehouse, Beth. "YouTube's Dolan Twins: 10 things you need to know", Newsday, June 8, 2016. Accessed March 1, 2017. "'We’re from a country town called Long Valley,' Ethan says of New Jersey." তাদের যাত্রার শুরু থেকে বর্তমান পযন্ত, দলটি ভাইনে ৬.৪ মিলিয়ন এবং ইউটিউবে ৪ মিলিয়ন অনুসারী অর্জন করেছে এবং ২০১৬ সালে,  "ফরইউ"("4OU") শিরোনামে একটি বিশ্বসফরও করেছে।  দলটি জনপ্রিয় সামাজিক যোগাযোগ মাধ্যম টুইটার এর সাথে তাদের সামাজিক যোগাযোগ মাধ্যমের নতুন বৈশিষ্ঠমন্ডিত স্টিকারের বিজ্ঞাপনের প্রচারাভিযানে যুক্ত ছিল।  ২০১৬ সালে অনুষ্ঠেও ২০১৬ টিন চয়েজ অ্যাওয়ার্ডস এ, দলটি ওয়েব তারকা: পুরুষ এবং ইউটিউবার বাছাই, এই দুই বিভাগে পুরস্কার জিতে নেয়। পুরস্কার এবং মনোনয়ন সমূহ সালমনোনীতপুরস্কারফলাফল ২০১৬ টিন চয়েজ অ্যাওয়ার্ডস বাছাই:পুরুষ ওয়েব তারকার জন্য টিন চয়েজ অ্যাওয়ার্ডস  টিন চয়েজ অ্যাওয়ার্ডস বাছাই: ইউটিউবারেরর জন্য টিন চয়েজ অ্যাওয়ার্ডস  তথ্যসূত্র  বহিঃসংযোগ  বিষয়শ্রেণী:সকৌতুক ইউটিউবার বিষয়শ্রেণী:১৯৯৯-এ জন্ম বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:ইংরেজি ভাষার ইউটিউব চ্যানেল বিষয়শ্রেণী:জীবিত ব্যক্তি বিষয়শ্রেণী:নিউ জার্সির ইউটিউবার
গ্র্যান্ড ফিনালি হলো আমেরিকান টেলিভিশন ধারাবাহিক রূপলস ড্র্যাগ রেস-এর পঞ্চদশ মৌসুমের ষোড়শ পর্ব। পর্বটি মূলত ২০২৩ সালের ১৪ই এপ্রিল প্রচারিত হয়। ক্যালিফোর্নিয়ার লস অ্যাঞ্জেলেসের এস হোটেলে এই পর্বটি চিত্রায়িত হয়েছিল।   পর্ব  থাম্ব|সাশা কোলবি মৌসুমের সকল প্রতিযোগী গ্র্যান্ড ফিনালিতে প্রত্যাবর্তন করেন। চূড়ান্ত চার প্রতিযোগী বিশেষভাবে তাদের জন্য লেখা একটি গান পরিবেশন করেন। আনেত্রা "লোটাস" গানে ঠোঁট মেলান, লাক্স নোয়ার লন্ডন "ইটস গিভিং ফ্যাশন" গানে ঠোঁট মেলান , মিসট্রেস ইসাবেল ব্রুকস "ডিলিউশন" গানে ঠোঁট মেলান , এবং সাশা কোলবি "গডেস" গানে ঠোঁট মেলান।  পরিবেশনার পর, রূপল প্রতিযোগীদের বলেন যে মাত্র দুজন প্রতিযোগী মৌসুমের চূড়ান্ত ঠোঁট মেলানো প্রতিযোগিতায় অংশ নেবেন। আনেত্রা এবং সাশা কোলবিকে দুই চূড়ান্ত প্রতিযোগী হিসেবে ঘোষণা করা হয়, অর্থাৎ লাক্স নোয়ার লন্ডন এবং মিস্ট্রেস ইসাবেল ব্রুকস প্রতিযোগিতা থেকে বাদ পড়েন। মালয়েশিয়া বেবিডল ফক্স এই মৌসুমের মিস কনজেনিয়ালিটি ঘোষিত হন। অ্যামি স্টুয়ার্টের "নক অন উড" গানে ঠোঁট মেলানো প্রতিযোগিতায় মুখোমুখি হন আনেত্রা এবং সাশা কোলবি। সাশা কোলবি বিজয়ী ঘোষিত হন, এবং আনেত্রা রানার-আপ স্থান অর্জন করেন।   উৎপাদন  মৌসুমের প্রচারের থিমটি ছিল রূপলস ড্র্যাগ রেস-এর প্রথম মৌসুমের প্রতিযোগীদের নাম প্রকাশের থিমের দ্বারা অনুপ্রাণিত, যা মূলত ওই মুহূর্তের প্রতি সম্মান জানানোর জন্যই করা হয়েছে।  এই পর্বটি ক্যালিফোর্নিয়ার লস অ্যাঞ্জেলেসের এস হোটেলে চিত্রায়িত হয়েছিল। এটি মূলত ২০২৩ সালের ১৪ই এপ্রিল প্রচারিত হয়।  পুরস্কার এই মৌসুমে বিজয়ীর পুরস্কারের পরিমাণ বাড়িয়ে ২ লক্ষ মার্কিন ডলার করা হয়।   তথ্যসূত্র   বিষয়শ্রেণী:রূপলস ড্র্যাগ রেস
থাম্ব|এলইডি ডিসপ্লের Detail view। red, green and blue diodes ম্যাট্রিক্সের সাথে। ডান|থাম্ব|The  long LED display on the Fremont Street Experience is currently the largest in the world. একটি এলইডি ডিসপ্লে হচ্ছে সমতল প্যানেল ডিসপ্লে যা আলোক বিচ্ছুরণকারী ডায়োড এর একটি সারিকে পিক্সেল হিসেবে ব্যবহার করে একটি ভিডিও ডিসপ্লে এর জন্য। এদের ঔজ্জ্বল্য এদের বাইরে ব্যবহারের উপযোগী করে তোলে। এলইডি ডিসপ্লে প্রদর্শন যন্ত্রে ব্যবহৃত হওয়ার পাশাপাশি সাধারণ আলোকসজ্জাতেও ব্যবহার করার উপযোগী।   ইতিহাস   জেমস পি মিচেল ১৯৭৭ সালে প্রথম সম্পূর্ণ ফ্ল্যাট প্যানেল টিভি স্ক্রিন তৈরি, প্রদর্শিত এবং নথিভুক্ত করেছিলেন বলে ধারণা করা হয়। মডুলার, পরিমাপযোগ্য ডিসপ্লে শুরুতে ডিজাইন করা হয়েছিল শত শত Mv50 এলইডি দিয়ে এবং টেক্সাস ইনস্ট্রুমেন্টস থেকে নতুন বের হওয়া ট্রানজিসটর-ট্রানজিসটর লজিক মেমোরি এড্রেসিং সার্কিট দিয়ে। ১/৪  ইঞ্চি পাতলা ফ্ল্যাট প্যানেল প্রোটোটাইপ এবং বৈজ্ঞানিক নথিপত্র প্রদর্শিত হয় ওয়াশিংটন ডিসিতে ২৯তম ISEF এক্সপোতে। ১৯৭৮ সালে এটি পুরস্কারপ্রাপ্ত হয় নাসা এবং জেনারেল মোটরস কর্পোরেশন কর্তৃক। একটি লিকুইড ক্রিস্টাল ডিসপ্লে(LCD) ম্যাট্রিক্স ডিজাইনও উদাহৃত হয়েছিল এলইডি পেপারে বিকল্প x-y স্ক্যান প্রযুক্তি হিসেবে এবং একটি ভবিষ্যৎ টিভি ডিসপ্লের বিকল্প মাধ্যম হিসেবে। ৭০ বছরের বেশি পুরনো এনালগ (cathode-ray tube technology) এর আধুনিক  x-y scan system এর সাথে পরিবর্তন একটি বড় ধরনের অগ্রগতি। ইলেক্ট্রো ম্যাগনেটিক স্ক্যান সিস্টেমের অপসারন একইসাথে অপসারন করে inductive deflection, electron beam এবং color convergence সার্কিটের।এই আধুনিক x-y scan সিস্টেম আধুনিক টিভির বর্তমান পাতলা আকারের হতে সাহায্য করেছে।   ১৯৭৭ সালের মডেলটি ছিল একরঙা এর ডিজাইন অনুসারে। কার্যকর ব্লু এলইডি আসেনি পরবর্তী এক যুগেও। বর্তমানে বড় displays অধিক-উজ্জ্বল্ল্যের ডায়োড ব্যবহার করে অধিক বর্ণালি পাবার জন্য। ৩ যুগেরও বেশি সময় পর সনি ওলেড টিভি নিয়ে আসে।সনি XEL-1 OLED screen বাজারে নিয়ে আসে ২০০৯ সালে। পরবর্তীতে CES 2012 এ সনি ক্রিস্টাল এলইডি নিয়ে আসে, যা একটি true LED-display সংবলিত টিভি।   ২০১১ সালে উয়েফা চাম্পিয়ন্স লিগ ম্যাঞ্চেস্টার ইউনাইটেড এবং বার্সেলোনা্র মধ্যকার ফাইনাল ম্যাচ সরাসরি সম্প্রচার করা হয় একটি EKTA screen এ 3D ফরম্যাটে। এর রিফ্রেশ রেট ছিল 100 Hz. কোণাকুণি ভাবে 7.11 m (২৩ ফিটt ৩.৯২ ইঞ্চি) দীর্ঘ এবং ৬.১৯২ × ৩.৪৮৩ মিটারের প্রদর্শন এরিয়া, এবং এটি গিনেস বুক অফ রেকর্ডসে নথিভুক্ত হয় সর্ববৃহৎ এলইডি 3D টিভি হিসেবে।  থাম্ব|The LED Display at the Taipei Arena displays commercials and movie trailers.   আরও দেখুন   AMOLED   তথ্যসূত্র    বহিঃসংযোগ   Largest LED 3D TV. guinnessworldrecords.com  বিষয়শ্রেণী:Display technology বিষয়শ্রেণী:Light-emitting diodes বিষয়শ্রেণী:ইলেকট্রনিক্স বিষয়শ্রেণী:প্রদর্শন প্রযুক্তি বিষয়শ্রেণী:মার্কিন উদ্ভাবন
This template creates table rows in the "Station service legend" section of Template:Infobox NYCS, via that template's parameter legend.    Usage  {{NYCS infobox legend|value}}  Values: The values are the same as Template:NYCS SSI. See that page for a complete listing of values.   See also  Wikipedia:WikiProject New York City Public Transportation   ব্যবহার    আরও দেখুন
পারভেজ আমির আলী হুদভয় একজন পাকিস্তানি পরমাণু পদার্থবিজ্ঞানী ও কর্মী। তিনি পাকিস্তানের লাহোর এ অবস্থিত ফরম্যান ক্রিশ্চিয়ান কলেজের পদার্থবিজ্ঞানের অধ্যাপক ও ইসলামাবাদের কায়েদ-এ-আজম বিশ্ববিদ্যালয়ের সাবেক অধ্যাপক। এছাড়া তিনি পাকিস্তানে বাকস্বাধীনতা, ধর্মনিরপেক্ষতা,  বিজ্ঞানমনস্কতা শিক্ষা ক্ষেত্রের একজন কর্মী।.  প্রথম জীবন/শিক্ষা পারভেজ হুদভয় করাচিতে জন্মগ্রহণ করেন। তিনি করাচি গ্রামার স্কুল থেকে  ও'লেভেল ও এ"লেভেল পরীক্ষায় ভাল ফলাফল করে উত্তীর্ণ হন। archived at .at 16 july 2012.retrived 31st December 2013 তারপর একটি বৃত্তি নিয়ে মার্কিন যুক্তরাষ্ট্রে গমন করেন। সেখানে তিনি ম্যাসাচুসেটস ইনস্টিটিউট অব টেকনোলজি তে অধ্যয়ন করে গণিত ও তড়িৎকৌশল বিষয়ে দ্বিত স্নাতক (ডাবল বি.এস.সি) (১৯৭১ সাল)ও  পদার্থবিজ্ঞান বিষয়ে স্নাতকোত্তর(এম এস সি) (১৯৭৩ সাল) (সলিড স্টেট পদার্থবিজ্ঞানে বিশেষায়ন সহ) ডিগ্রী লাভ করেন।.Global Zero. retrieved 1 January 2011. দেশে ফিরে তিনি কায়েদ-এ-আজম বিশ্ববিদ্যালয়ে  গবেষক হিসেবে যোগদান করেন। পরে এময়াইটি থেকেই তিনি ১৯৭৮ সালে পিএইচডি লাভ করেন।Geo TV Documentary on Pervez Hoodbhoy  কর্মজীবন  একাডেমিয়া  আন্দোলন গবেষণা  তথ্যসূত্র  বিষয়শ্রেণী:পাকিস্তানি পদার্থবিজ্ঞানী বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতি বংশোদ্ভূত পাকিস্তানি ব্যক্তি বিষয়শ্রেণী:করাচির ব্যক্তি বিষয়শ্রেণী:মুহাজির ব্যক্তি বিষয়শ্রেণী:পাকিস্তানি গণতন্ত্রকর্মী বিষয়শ্রেণী:উর্দু ভাষার লেখক বিষয়শ্রেণী:নিউক্লীয় পদার্থবিজ্ঞানী বিষয়শ্রেণী:পাকিস্তানি শিক্ষাবিদ বিষয়শ্রেণী:পাকিস্তানি তড়িৎ প্রকৌশলী বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী বিষয়শ্রেণী:পাকিস্তানি মানবতাবাদী বিষয়শ্রেণী:পাকিস্তানি বিজ্ঞানী বিষয়শ্রেণী:পাকিস্তানি ধর্মনিরপেক্ষতাবাদী বিষয়শ্রেণী:কায়েদ-ই-আজম বিশ্ববিদ্যালয়ের শিক্ষক
ফেব্রুয়ারি ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।   ৫ ফেব্রুয়ারি ২০১৭ (রবিবার)   বাংলাদেশের সাবেক মন্ত্রী ও সাংসদ সুরঞ্জিত সেনগুপ্ত মৃত্যুবরণ করেন।   ৬ ফেব্রুয়ারি ২০১৭ (সোমবার)   বাংলাদেশের রাষ্ট্রপতি আবদুল হামিদ সাবেক সচিব কে এম নুরুল হুদাকে প্রধান নির্বাচন কমিশনার এবং সাবেক অতিরিক্ত সচিব মাহবুব তালুকদার, সাবেক সচিব মোঃ রফিকুল ইসলাম, রাজশাহীর অবসরপ্রাপ্ত জেলা ও দায়রা জজ কবিতা খানম ও ব্রিগেডিয়ার জেনারেল (অবঃ) শাহাদৎ হোসেন চৌধুরী-কে নির্বাচন কমিশনার হিসেবে নিয়োগ প্রদানের মাধ্যমে বাংলাদেশের নতুন নির্বাচন কমিশন গঠন করেন।   ৭ ফেব্রুয়ারি ২০১৭ (মঙ্গলবার)   শ্রীলঙ্কার রাজধানী কলম্বোতে ২০১৭ সালে অনুষ্ঠিতব্য মহিলা ক্রিকেট বিশ্বকাপের বাছাইপর্বের খেলা শুরু হয়।   ১৬ ফেব্রুয়ারি ২০১৭ (বৃহস্পতিবার)   পাকিস্তানের জামশোরো জেলার সেওহানে অবস্থিত লাল শাহবাজ কালান্দারের মাজারে বোমা হামলা চালানো হয়; এতে কমপক্ষে ৯০ জন নিহত এবং ৩০০ জনএরও অধিক আহত হয়।   ১৭ ফেব্রুয়ারি ২০১৭ (শুক্রবার)    বাংলাদেশের রাজধানী ঢাকায় ৪র্থ রোলবল বিশ্বকাপ শুরু হয়।   ১৮ ফেব্রুয়ারি ২০১৭ (শনিবার)    বাংলাদেশের চট্টগ্রাম শহরে শেখ কামাল আন্তর্জাতিক ক্লাব কাপ ফুটবল টুর্নামেন্ট শুরু হয়।   ২০ ফেব্রুয়ারি ২০১৭ (সোমবার)   বাংলাদেশের সাবেক সাংসদ পীরজাদা শাহ হাদীউজ্জামান মৃত্যুবরণ করেন।   তথ্যসূত্র   বিষয়শ্রেণী:ফেব্রুয়ারি বিষয়শ্রেণী:২০১৭
গোবর্ধন মাঙ্গিলাল শর্মা ১৩তম মহারাষ্ট্র বিধানসভার সদস্য। তিনি আকোলা-পশ্চিম বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য।   তিনি আকোলা জেলার ভারতীয় জনতা পার্টির সিনিয়র নেতা এবং তিনি ১৯৯৫ সাল থেকে অবিরাম আকোলা পশ্চিম পৌরসভায় জয়ী হয়ে আসছেন।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মহারাষ্ট্র বিধানসভার সদস্য ২০১৯-২০২৪ বিষয়শ্রেণী:মহারাষ্ট্র বিধানসভার সদস্য ২০০৯-২০১৪
২৪ নং কলকাতা উত্তর লোকসভা কেন্দ্র হল ভারতের ৫৪৩টি সংসদীয় কেন্দ্রের অন্যতম। পশ্চিমবঙ্গের রাজধানী কলকাতার উত্তরাঞ্চল নিয়ে এই কেন্দ্রটি গঠিত। এই লোকসভা কেন্দ্রের অন্তর্গত সাতটি বিধানসভা কেন্দ্রই কলকাতা জেলায় অবস্থিত। ২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা উত্তর পশ্চিম ও কলকাতা উত্তর পূর্ব লোকসভা কেন্দ্র দু’টি অবলুপ্ত হয় এবং গঠিত হয় কলকাতা উত্তর লোকসভা কেন্দ্র। এই লোকসভা কেন্দ্র থেকে মেঘনাদ সাহা  স্বতন্ত্র প্রার্থী হিসেবে প্রথম সাংসদ নির্বাচিত সাংসদ হন।   বিধানসভা কেন্দ্র  ২৪ নং কলকাতা উত্তর লোকসভা কেন্দ্রটি নিম্নলিখিত বিধানসভা কেন্দ্রগুলি নিয়ে গঠিত: থাম্ব  ১৬২ নং চৌরঙ্গী  ১৬৩ নং এন্টালি  ১৬৪ নং বেলেঘাটা  ১৬৫ নং জোড়াসাঁকো  ১৬৬ নং শ্যামপুকুর  ১৬৭ নং মানিকতলা  ১৬৮ নং কাশীপুর-বেলগাছিয়া   নির্বাচনী ফলাফল  নির্বাচনসাংসদরাজনৈতিক দলদ্বিতীয় স্থানাধিকারীদ্বিতীয় দল ২০০৯ সুদীপ বন্দ্যোপাধ্যায় সর্বভারতীয় তৃণমূল কংগ্রেসমোহাম্মদ সেলিমভারতের কমিউনিস্ট পার্টি (মার্ক্সবাদী) ২০১৪ সুদীপ বন্দ্যোপাধ্যায় সর্বভারতীয় তৃণমূল কংগ্রেসরাহুল সিনহাভারতীয় জনতা পার্টি২০১৯সুদীপ বন্দ্যোপাধ্যায়সর্বভারতীয় তৃণমূল কংগ্রেসরাহুল সিনহাভারতীয় জনতা পার্টি  উত্তর কলকাতার প্রাক্তন সাংসদদের সম্পর্কে জানতে হলে কলকাতা উত্তর পশ্চিম লোকসভা কেন্দ্র ও কলকাতা উত্তর পূর্ব লোকসভা কেন্দ্র নিবন্ধ দু’টি দেখুন।   ২০১৪ সাধারণ নির্বাচন    ২০০৯ সাধারণ নির্বাচন    তথ্যসূত্র   বিষয়শ্রেণী:পশ্চিমবঙ্গের লোকসভা কেন্দ্র বিষয়শ্রেণী:কলকাতা জেলার রাজনীতি বিষয়শ্রেণী:কলকাতা জেলা
স্থানীয় সরকার হলো জনপ্রশাসনের বা সরকারের এমন একটি রূপ, যা সংখ্যা গরিষ্ঠতার ভিত্তিতে একটি প্রদত্ত রাষ্ট্রের মধ্যে প্রশাসনের সর্বনিম্ন পর্যায়ে অবস্থান করে। এর মেয়াদকাল রাষ্ট্রীয় পর্যায়ের অফিসের বিপরীতে হয়, যা হতে পারে কেন্দ্রীয় সরকার, জাতীয় সরকার বা ফেডারেল সরকার এবং এছাড়াও আধজাতীয় সরকার যা পরিচালনা প্রতিষ্ঠান ও রাষ্ট্র একে অপরের সাথে চুক্তির মাধ্যমে নির্ধারণ করে। স্থানীয় সরকার সাধারণভাবে আইনের দ্বারা প্রাপ্ত ক্ষমতায় বা সরকারের উচ্চ পর্যায়ের নির্দেশ অনুযায়ী কাজ করে। যুক্তরাষ্ট্রীয় বা ফেডারেল রাষ্ট্রসমুহে স্থানীয় সরকার সাধারণভাবে তৃতীয় (কখনও কখনও চতুর্থ) স্তরে গঠিত হয়। যেখানে এককেন্দ্রীক রাষ্ট্রগুলোতে স্থানীয় সরকার সাধারনত দ্বিতীয় বা তৃতীয় স্তরে গঠিত হয়। তবে প্রায়ই উচ্চ পর্যায়ের প্রশাসনিক বিভাগের চেয়ে এরা বেশি ক্ষমতা ভোগ করে।  জন প্রশাসন ও সুশাসন প্রশ্নে একটি মূল প্রশ্ন হল পৌর স্বায়ত্তশাসন। স্থানীয় সরকার প্রতিষ্ঠান দেশসমূহের মধ্যে ব্যাপকভাবে পরিবর্তিত এবং এমনকি যেখানে অনুরূপ ব্যবস্থা বিদ্যমান সেখানেও। তবে পরিভাষার মধ্যে প্রায়ই তারতম্য ঘটে। কিছু সাধারণ স্থানীয় সরকার ব্যবস্থার নাম হল রাজ্য, প্রদেশ, অঞ্চল, বিভাগ, কাউন্টি, জেলা, শহর, সিটি কর্পোরেশন, পৌরসভা, ইউনিয়ন,উপজেলা,থানা,পঞ্চায়েত প্রথা,মৌজা,পরগনা,মহকুমা প্রভৃতি।   বাংলাদেশ   বাংলাদেশে তিন স্তরের স্থানীয় সরকার বিদ্যমান। বাংলাদেশ আটটি বিভাগে বিভক্ত। প্রতিটি বিভাগ আবার জেলা বিভক্ত, বর্তমানে বাংলাদেশে ৬৪টি জেলা রয়েছে। জেলাগুলো কতগুলো উপজেলা অথবা থানায় বিভক্ত।   তথ্যসূত্র   বহিঃসংযোগ  বিষয়শ্রেণী:স্থানীয় সরকার বিষয়শ্রেণী:বিকেন্দ্রীকরণ
কৈরি কা দো পেঁয়াজা ভারতের হায়দ্রাবাদের কাঁচা আমের সাথে ভেড়ার মাংসের তরকারি। এর উৎপত্তি হায়দ্রাবাদি রন্ধনপ্রণালী থেকে, এবং এটি হায়দ্রাবাদি মুসলমানদের মধ্যে জনপ্রিয়। দো পেঁয়াজা হল পেঁয়াজের ঝোল বা রসালো তরকারি যা টক দিয়ে তৈরি হয়। দো পেঁয়াজার বিভিন্ন প্রকার প্রস্তুত করতে বিভিন্ন প্রধান উপাদান ব্যবহার করা হয়। টমেটো, লেবু, গুজবেরি বা কাঁচা সবুজ আম হল সাধারণ টক উপাদান। কেউ মাংস যোগ না করে নিরামিষ দো পেঁয়াজাও প্রস্তুত করেন। বর্তমান রেসিপিতে কাঁচা টক সবুজ আমের অ্যাসিটিক স্বাদ তরকারিতে একটি আলাদা স্বাদ যোগ করে।   রন্ধনপ্রণালী  কৈরি কা দো পেঁয়াজা বানানোর জন্যে প্রথমে একটি পাত্রে পেয়াজ, মাংস, লবণ, হলুদ গুড়া, আদা বাটা, লাল মরিচের গুড়া, তেল ও অল্প পানি একসাথে ভালো করে মিশিয়ে ১৫ মিনিটের জন্যে রেখে দিতে হবে। এরপর এই মিশ্রণকে কষাতে হবে অল্প আঁচে। মাংসটা কিছুটা সিদ্ধ হয়ে আসলে কাঁচা আমগুলো এরমধ্যে মিশিয়ে আরও কিছুক্ষণ রান্না করে তুলে ফেলতে হয়। পরিবেশনের আগে ধনিয়া পাতা কুচি ও কাঁচা মরিচ কুচি উপরে ছিটিয়ে দিয়ে পরিবেশন করা হয়। অনেকে মাংস ছাড়াও সবজি দিয়ে এই দো পেঁয়াজা বানিয়ে থাকেন।   আরও দেখুন    ভেড়াশাবকের মাংসের তরকারির তালিকা   তথ্যসূত্র   বিষয়শ্রেণী:হায়দ্রাবাদি খাবার বিষয়শ্রেণী:তেলাঙ্গানা খাবার বিষয়শ্রেণী:ভেড়াশাবকের মাংসের তরকারি বিষয়শ্রেণী:ভারতীয় মাংসের তরকারি বিষয়শ্রেণী:হায়দ্রাবাদি রন্ধনশৈলী বিষয়শ্রেণী:ভারতীয় মাংসের পদ বিষয়শ্রেণী:ভেড়ার পদ বিষয়শ্রেণী:তেলেঙ্গানার রন্ধনশৈলী
জারি () আফগানিস্তানে বাল্‌খ প্রদেশের একটি জেলা। ২০০৫ সালে জেলাটি কিশিনদিহ জেলার অংশ হিসেবে গঠন করা হয়েছিল।  জেলা পরিলেখ:  ১০৪টি গ্রাম।   বিদ্যালয়: ১৪টি প্রাথমিক বিদ্যালয়, ৪টি উচ্চ মাধ্যমিক বিদ্যালয়, ৪টি উচ্চ বিদ্যালয় রয়েছে।   স্বাস্থ্যসেবা: ২টি ক্লিনিক, ১টি সেবামূলক সহ ৩৩টি পদ রয়েছে।  তথ্যসূত্র  বহিঃসংযোগ  Map of Settlements IMMAP, 2011.  বিষয়শ্রেণী:বাল্‌খ প্রদেশের জেলা
দারুল কুরআন সিদ্দিকীয়া কামিল মাদ্রাসা বাংলাদেশের খুলনা বিভাগের একটি উল্লেখযোগ্য আলিয়া মাদ্রাসা। এই মাদ্রাসায় আলিয়া মাদ্রাসার সর্বোচ্চ শ্রেণী কামিল শ্রেণী পর্যন্ত পাঠদান করা হয়। এটি খুলনা শহরের সোনাডাঙ্গা থানার হাজি ইসমাইল রোডে অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত রয়েছে। এটি ২০০১, ২০০৪ ও ২০১৯ সালে জাতীয়ভাবে খুলনা বিভাগের শ্রেষ্ঠ শিক্ষাপ্রতিষ্ঠানের পুরস্কার লাভ করে। এটি ১৯৮৩ সালে শহীদ আল্লামা দেলাওয়ার হোসাইন সাঈদী প্রতিষ্ঠিত করেছেন এবং বর্তমানে খুলনা শহরের অন্যতম বৃহত্তম আলিয়া মাদ্রাসা। মাদ্রাসার বর্তমান অধ্যক্ষের নাম মোহাম্মাদ ইদ্রিস আলী। বর্তমানে এই মাদ্রাসায় প্রায় ২০০০ শিক্ষার্থী অধ্যয়ন করছে। ফলাফলের দিক থেকেও মাদ্রাসাটি খুলনা বিভাগের শীর্ষস্থানে অবস্থান করে।   ইতিহাস  খুলনা শহরে মাদ্রাসা শিক্ষার বিস্তার ঘটানোর জন্য ১৯৮৩ সালে মাদ্রাসাটি প্রতিষ্ঠা করা হয়। প্রতিষ্ঠার পরপরই মাদ্রাসাটি জনপ্রিয় হতে থাকে। তাই দ্রুত সরকারের স্বীকৃতি পেয়ে যায়, এরপর ধীরে ধীরে মাদ্রাসাটি দাখিল শ্রেণী খোলার অনুমতি ও পরবর্তীতে এরপর আলিম শ্রেণী খোলার অনুমতি পেয়ে যায়। এবং পর্যায়ক্রমে ফাজিল ও কামিল শ্রেণীর অনুমতিও লাভ করে। বর্তমানে এটাতে সর্বোচ্চ শ্রেণী কামিল পর্যন্ত পাঠদান করা হয়।  ২০০৬ সালে এটি ফাজিল ও কামিল শ্রেণীর মানের পরিবর্তনের জন্য ইসলামী বিশ্ববিদ্যালয় কুষ্টিয়ার অধিভুক্ত লাভ করে। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ ইসলামি আরবি বিশ্ববিদ্যালয় প্রতিষ্ঠা করা হলে, মাদ্রাসাটি সেখানে স্থানান্তরিত করা হয়।   শিক্ষা কার্যক্রম  এই মাদ্রাসার বালক ও বালিকাদের আলাদা শাখায় আলাদা ক্যাম্পাসে পাঠদান করা হয়। তবে শিশু অবস্থায় কিন্ডারগার্টেন শাখায় বালক-বালিকার একসাথে পাঠদান করা হয়। মাদ্রাসার মূল বালক শাখায় ইবতেদায়ী শ্রেণী থেকে কামিল শ্রেণী পর্যন্ত রয়েছে এবং বালিকা শাখায় ইবতেদায়ী থেকে ফাজিল শ্রেণী পর্যন্ত রয়েছে। বালক ও বালিকা উভয় শাখাতেই বিজ্ঞান বিভাগ চালু রয়েছে। মাদ্রাসার ফাজিল ও কামিল শ্রেণীতে আল কুরআন, আল হাদিস, আল-ফিকহ প্রভৃতি বিষয়ে পাঠদান করা হয়। এই মাদ্রাসার ফাজিল ও কামিল শ্রেণীর ফলাফলে খুলনা বিভাগে শীর্ষ অবস্থানে থাকে। মাদ্রাসার নিয়মিত শিক্ষকের সংখ্যার প্রায় ৬০ জন।   সুযোগ-সুবিধা  এই মাদ্রাসাটি খুলনা শহরের প্রাণকেন্দ্রে অবস্থিত, এখানে শিক্ষার্থীদের জন্য নানা সুযোগ-সুবিধা রয়েছে।   গ্রন্থাগার  মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।   বিজ্ঞানাগার  মাদ্রাসার বিজ্ঞানের শিক্ষার্থীদের জন্য বিজ্ঞানাগার প্রতিষ্ঠা করা রয়েছে। এখানে তারা বিজ্ঞানের প্রায়োগিগ বিষয়গুলো পরীক্ষা করতে পারে। এছাড়াও সকল শিক্ষার্থীদের জন্য কম্পিউটার ল্যাবরেটরি রয়েছে। এখানে সবাই কম্পিউটার শিখতে পারে।   তথ্যসূত্র    বহিঃসংযোগ    অফিশিয়াল ওয়েবসাইট   ফেসবুকে দারুল কুরআন সিদ্দিকীয়া কামিল মাদ্রাসা  বিষয়শ্রেণী:খুলনা জেলার আলিয়া মাদ্রাসা বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:বাংলাদেশের কামিল মাদ্রাসা বিষয়শ্রেণী:খুলনা জেলার মহাবিদ্যালয়